Gruparea tuturor acestor sarcini în cadrul unei noi autorități este un pas esențial pentru a asigura funcționarea corespunzătoare a noului organism, deoarece acesta trebuie să coopereze cu diverse părți interesate din sectorul financiar și nefinanciar și să coordoneze funcțiile distincte ale supravegherii și informațiile financiare. După o analiză atentă, opțiunea privind atribuirea noilor sarcini organismelor existente (de exemplu Autorității Bancare Europene) a fost respinsă din mai multe motive: au fost întâmpinate dificultăți în ceea ce privește exercitarea unora dintre competențele actuale ale ABE, în special a celor legate de aplicarea legii, din cauza particularităților modelului de guvernanță al ABE: ABE ar trebui să aibă un model decizional dual – unul pentru funcțiile existente, altele decât CSB, și un altul exclusiv pentru sarcinile legate de CSB. În plus, efectele de sinergie ar fi foarte limitate, deoarece ABE nu are experiență în ceea ce privește supravegherea directă a entităților și ar trebui să dobândească expertiza relevantă, nu numai pentru sectorul financiar, ci și pentru sectorul nefinanciar. Acest lucru este, de asemenea, în conformitate cu rezultatele consultării publice care arată sprijinul scăzut pentru opțiunea referitoare la preluarea de către Autoritatea Bancară Europeană a statutului de viitor supraveghetor al UE în materie de CSB/CFT. Deși o treime dintre respondenți nu și-au exprimat nicio opinie, doar 19 % dintre cei care au formulat o opinie au sprijinit ABE.

Cheltuielile anuale totale ale Autorității, în condiții de operaționalitate deplină, au fost calculate la 45,6 milioane EUR, din care se preconizează că aproximativ trei sferturi vor fi finanțate din taxe percepute de la entitățile obligate. Autoritatea va fi înființată la începutul anului 2023, supravegherea directă va începe la începutul anului 2026 și, prin urmare, Autoritatea va dispune de resurse complete la sfârșitul anului 2025. Anul 2026 va fi primul an în care Autoritatea dispune de toate resursele necesare pentru un an calendaristic complet.

Cheltuielile anuale totale ale Autorității, în condiții de operaționalitate deplină, au fost calculate la 45,6 milioane EUR, din care se preconizează că aproximativ trei sferturi vor fi finanțate din taxe percepute de la entitățile obligate. Autoritatea va fi înființată la începutul anului 2023, supravegherea directă va începe la începutul anului 2026 și, prin urmare, Autoritatea va dispune de resurse complete la sfârșitul anului 2025. Anul 2026 va fi primul an în care Autoritatea dispune de toate resursele necesare pentru un an calendaristic complet.

Va exista un Comitet administrativ de control însărcinat cu soluționarea contestațiilor împotriva deciziilor cu caracter obligatoriu ale Autorității adresate entităților obligate aflate sub supravegherea directă a Autorității; deciziile Comitetului administrativ de control vor putea fi atacate în fața Curții de Justiție a Uniunii Europene. Comitetul administrativ de control va fi alcătuit din persoane cu bună reputație, care vor avea sarcina de a audia contestațiile administrative ale entităților obligate selectate cu privire la deciziile obligatorii care le sunt adresate de Autoritate. Comitetul administrativ de control poate propune modificarea sau înlocuirea deciziei inițiale a Comitetului executiv care face obiectul unei contestații administrative. Comitetul executiv ține seama de avizul Comitetului administrativ de control, dar nu are obligații în temeiul acestuia.

(v)competențele generale ale Autorității care se referă la toate atribuțiile menționate mai sus vor include competența de a adopta standarde tehnice de reglementare și standarde tehnice de punere în aplicare, în cazul în care acest lucru este prevăzut în legislația CSB/CFT aplicabilă, precum și competența generală de a adopta orientări sau recomandări adresate entităților obligate, supraveghetorilor CSB/CFT sau FIU. În contextul supravegherii directe, Autoritatea are competența de a adopta decizii obligatorii, măsuri administrative și sancțiuni pecuniare în privința entităților obligate supravegheate direct. În contextul supravegherii indirecte, în ceea ce privește autoritățile de supraveghere financiare și nefinanciare, Autoritatea are, printre altele, competența de a emite solicitări de a acționa și instrucțiuni legate de exercitarea competențelor de supraveghere ale acestora.

(8)Competențele Autorității ar trebui să îi permită acesteia să îmbunătățească supravegherea în materie de CSB/CFT în Uniune în diverse moduri. În ceea ce privește entitățile obligate selectate, Autoritatea ar trebui să asigure respectarea la nivel de grup a cerințelor prevăzute în cadrul CSB/CFT și în orice alte acte juridice cu caracter obligatoriu ale Uniunii care impun instituțiilor financiare obligații în materie de CSB/CFT. În plus, Autoritatea ar trebui să efectueze evaluări periodice pentru a se asigura că toți supraveghetorii financiari dispun de resursele și competențele necesare pentru îndeplinirea atribuțiilor lor. Aceasta ar trebui să faciliteze funcționarea colegiilor de supraveghere în domeniul CSB și să contribuie la convergența practicilor de supraveghere și la promovarea unor standarde înalte de supraveghere. În ceea ce privește supraveghetorii nefinanciari, inclusiv organismele de autoreglementare, după caz, Autoritatea ar trebui să coordoneze evaluările inter pares ale standardelor și practicilor de supraveghere și să solicite supraveghetorilor nefinanciari să investigheze posibilele încălcări ale cerințelor în materie de CSB/CFT. În plus, Autoritatea ar trebui să coordoneze efectuarea de analize comune de către FIU și să pună la dispoziția FIU servicii și instrumente informatice și de inteligență artificială pentru schimbul securizat de informații, inclusiv prin găzduirea FIU.net.

(g)informații statistice privind activitățile de supraveghere desfășurate în ultimul an calendaristic, inclusiv numărul de inspecții ex situ și la fața locului;

(2)Consiliul general se reunește în ședință ordinară cel puțin de două ori pe an. În plus, acesta se reunește la inițiativa președintelui său, la solicitarea Comisiei sau la solicitarea a cel puțin o treime dintre membrii săi.

(c)un reprezentant al Comisiei, în cazul în care Comitetul executiv îndeplinește sarcinile menționate la articolul 53 alineatul (4) literele (a)-(l). Reprezentantul Comisiei are dreptul de a participa la dezbateri și are acces numai la documentele referitoare la aceste sarcini.

(4)În plus, Comitetul executiv are următoarele sarcini:

(2)Un reprezentant al Comisiei are drept de vot ori de câte ori sunt discutate chestiuni legate de articolul 53 alineatul (4) literele (a)-(l) și se iau decizii cu privire la acestea. În scopul luării deciziilor menționate la articolul 53 alineatul (4) literele (f) și (g), reprezentantul Comisiei dispune de un vot. Deciziile menționate la articolul 53 alineatul (4) literele (b)-(e) și (h)-(l) pot fi luate numai în cazul în care reprezentantul Comisiei votează în favoare. În scopul luării deciziilor menționate la articolul 53 alineatul (4) litera (a), acordul reprezentantului Comisiei este necesar numai cu privire la elementele deciziei care nu au legătură cu programul de lucru anual și multianual al Autorității.

(1)Autoritatea instituie o guvernanță IT internă la nivelul directorului executiv, care stabilește și gestionează bugetul IT și asigură raportarea periodică către Comitetul executiv cu privire la conformitatea cu normele și standardele de securitate informatică aplicabile.

În domeniul supravegherii, Autoritatea are scopul de a îmbunătăți calitatea generală a supravegherii CSB/CFT care are loc în UE, parțial prin exercitarea de către ea însăși a supravegherii directe asupra unui număr limitat de entități transfrontaliere cu cel mai ridicat grad de risc din sectorul financiar (și, eventual, asupra anumitor alte entități pentru care poate prelua responsabilitatea în materie de supraveghere în situații de urgență) și parțial prin exercitarea supervizării și a coordonării supraveghetorilor naționali în ceea ce privește entitățile obligate atât din sectorul financiar, cât și din cel nefinanciar în temeiul legislației UE în materie de CSB/CFT.

Se presupune că toți membrii personalului angajați în 2023 lucrează timp de 6 luni, procedura de recrutare fiind inițiată înainte de înființarea legală a agenției, astfel încât contractele să poată fi semnate imediat după înființarea agenției. În mod similar, se presupune că 20 AT care preiau postul în 2024 vor lucra întregul an, recrutările fiind efectuate în 2023. Se presupune că tot restul personalului suplimentar va fi angajat pe tot parcursul anului și, în consecință, costurile aferente sunt calculate în medie la 50 % din posturi. Prin urmare, se presupune că nivelul complet al dotării cu personal va fi atins până la jumătatea anului 2026.

·costul mediu anual pentru 2021 aferent unui agent temporar este de 152 000 EUR, cel aferent unui agent contractual este de 82 000 EUR, iar cel aferent unui expert național detașat este de 86 000 EUR, toate acestea incluzând costurile aferente echipării („habillage”) de la titlul II (clădiri, IT etc.) în valoare de 25 000 EUR; aceste cifre au fost indexate la 2 % pe an începând cu 2023, astfel încât fișa financiară legislativă să poată fi prezentată în prețuri curente;

·în ceea ce privește alte activități operaționale, decât cele legate de supravegherea directă, Autoritatea va începe să își exercite funcțiile în 2024 dezvoltându-se astfel încât să ajungă la efectivul complet de personal într-o perioadă de trei ani, preconizându-se că acesta va fi realizat până la sfârșitul anului 2026. Personalul recrutat în cursul anului 2026 va desfășura activități legate de supravegherea indirectă a sectorului nefinanciar și de sprijinul FIU. Prin urmare, 2027 va fi primul an în care Autoritatea va dispune de personal complet pe parcursul unui an complet;

·personal în administrația centrală și personal de sprijin (buget, achiziții publice, resurse umane, IT, juridic etc.);

Pe baza experienței recente în ceea ce privește înființarea de noi agenții, va fi necesar un grup operativ care va funcționa pe o durată determinată și va fi format din 12 persoane (8 funcționari AD și 4 agenți contractuali) pentru 2023 și 2024 pentru a institui Autoritatea în mod eficient și rapid, inclusiv un director executiv interimar detașat din cadrul Comisiei, precum și o echipă de specialiști în domeniul resurselor umane, IT, financiar și al achizițiilor publice. Aceste persoane vor fi puse la dispoziție prin redistribuire internă în cadrul Comisiei Europene. Unii dintre membrii personalului din grupul operativ (patru în această estimare) vor trebui să fie agenți contractuali, având în vedere funcționarea pe termen scurt a grupului operativ. Vor fi necesare misiuni, în special după ce Autoritatea își demarează activitatea la sediul său începând cu 2024. Costurile cu personalul acestui grup operativ au fost calculate la valoarea medie pentru anul 2021 de 152 000 EUR pentru fiecare membru al personalului în cazul funcționarilor (rată care include costurile pentru clădire și IT, cunoscute sub denumirea de „habillage”) și de 82 000 EUR în cazul agenților contractuali.

Costurile se bazează pe înmulțirea numărului de membri ai personalului cu procentul din an cât sunt angajați și cu costul standard aferent echipării („habillage”), mai exact 25 000 EUR plus 2 500 per membru al personalului pentru a acoperi alte cheltuieli administrative, ambele sume în prețurile din 2021 și indexate pentru a se ajunge la prețurile curente.

·costurile IT tranzitorii includ: costurile IT punctuale ale transferului de sisteme informatice către AMLA și alte costuri IT asociate înființării AMLA au fost estimate la 1 milion EUR în 2023 și la 400 000 EUR în 2024 (ambele la prețurile din 2021);

·costurile supravegherii la fața locului sunt de 2 500 EUR per persoană per vizită. Atunci când Autoritatea este pe deplin operațională (și anume, din 2027), bugetul pentru misiuni, în valoare de 2 milioane EUR (la prețurile din 2021), include 800 de misiuni individuale (bugetul pentru misiuni fiind în 2024 de 50 % din cel alocat pentru misiuni în condițiile operaționalizării depline a Autorității, iar în 2025 de 75 % din cel alocat pentru misiuni în condițiile operaționalizării depline a Autorității).

·Cheltuielile de judecată sunt legate de utilizarea de consultanți externi pentru litigii cu entitățile supravegheate direct cu privire la deciziile care le sunt adresate acestora, cu entitățile care fac obiectul taxelor/cotizațiilor în ceea ce privește nivelul taxelor/cotizațiilor, precum și cu supraveghetorii naționali în cazurile în care Autoritatea consideră că aceștia sunt deficitari în ceea ce privește supravegherea unei entități și propune transferul competenței de supraveghere către Autoritate. Cheltuielile anuale de judecată sunt estimate la 0,75 milioane EUR în contextul operaționalizării depline a Autorității (la prețurile din 2021).

Autoritatea va prelua de la ABE baza de date CSB pe care ABE a fost mandatată să o elaboreze prin Regulamentul (UE) 2019/2175 (Regulamentul privind revizuirea AES) și care este menționată la articolul 9a din Regulamentul privind ABE (a se vedea punctul 1.5.5 din fișa financiară legislativă), care a acordat pentru prima dată ABE competențe în materie de CSB, împreună cu cele 8 posturi alocate ABE pentru CSB în actul legislativ respectiv. Suma prevăzută pentru ABE în fișa financiară legislativă aferentă propunerii Comisiei de acordare a acestor competențe suplimentare ABE [COM (2018) 646 final] a fost de 0,53 milioane EUR pe an din bugetul Uniunii în mod constant (40 % din costul total, din cauza naturii mixte a finanțării AES). Această finanțare (indexată în mod corespunzător) ar urma să fie transferată Autorității pentru Combaterea Spălării Banilor.

Autoritatea pentru Combaterea Spălării Banilor va prelua, de asemenea, de la Comisie găzduirea sistemului de schimb de informații pentru FIU, cunoscut sub denumirea de FIU.net. Găzduirea acestei rețele este transferată de la Europol la Comisie în cursul anului 2021, dar se preconizează că găzduirea Comisiei va fi temporară, până când Autoritatea va putea prelua funcția de gazdă permanentă. Costul găzduirii FIU.net, independent de costurile legate de transfer, constă în principal în costuri IT (întreținerea componentelor hardware și software securizate pentru schimbul transfrontalier de informații sensibile între FIU). Costul anual al găzduirii FIU.net în cadrul Comisiei este de aproximativ 2 milioane EUR, dar aceasta este o estimare prudentă doar pentru a asigura un sistem sigur pentru moment. Autoritatea va trebui să dezvolte funcționalități suplimentare pentru a oferi instrumente eficace de schimb de informații între FIU, iar bugetul estimat pentru sistemul FIU.net aici este, prin urmare, de 3 milioane EUR (la prețurile din 2021), din care aproximativ 2 milioane EUR (în prețuri curente) vor corespunde unei economii la bugetul UE ca urmare a transferului FIU.net de la Comisie la AMLA începând din a doua jumătate a anului 2025 (primul an în care transferul FIU.net de la Comisie la Autoritate este posibil în mod realist).

Venituri din taxe/cotizații

Activitățile Autorității care urmează să fie finanțate din venituri din taxe/cotizații reprezintă costuri legate de supravegherea directă și indirectă a sectorului financiar. În ceea ce privește titlul I și titlul II, în condițiile operaționalizării depline a Autorității, numărul total al membrilor de personal ENI implicați în aceste două activități este estimat la 192. În ceea ce privește titlul III, costurile care se consideră că se încadrează în această categorie sunt toate costurile prevăzute la titlul III, cu excepția celor pentru operarea FIU.net și a 20 % din costurile pentru traducere, misiuni și litigii. Pentru un an operațional complet, aceste costuri se ridică la 4,9 milioane EUR din cele 9 milioane EUR aferente titlului III (ambele sume în prețuri curente). În ansamblu, conform acestor estimări, veniturile din taxe sunt de aproximativ 40 de milioane EUR într-un an operațional complet, reprezentând aproximativ 75 % din cheltuielile Autorității, ceea ce înseamnă cheltuieli de puțin peste 13,3 milioane EUR din bugetul Uniunii.

În anii 1 și 2 de funcționare efectivă (2024 și 2025) se preconizează venituri zero din taxe/cotizații, deoarece Autoritatea nu va fi încă în măsură să perceapă taxe sau să impună cotizații; selectarea entităților care fac obiectul taxelor/cotizațiilor va ocupa primul an și jumătate de activitate al Autorității, lista entităților fiind publicată în august 2025, iar facturile pentru contribuțiile ex ante pentru 2026 vor fi trimise imediat după aceea. Efectul global al acestor ipoteze este că în bugetul Uniunii costul Autorității (excluzând costul grupului operativ temporar al Comisiei care ar trebui creat pentru instituirea Autorității) este de ordinul a puțin peste 1 milion EUR în 2023, puțin sub 16 milioane EUR în 2024 și 30 de milioane EUR în 2025, scăzând apoi la 12,8 milioane EUR în 2026 și la puțin peste 13 milioane EUR în 2027 și ulterior.

Taxele/cotizațiile corespunzătoare cheltuielilor eligibile în anul N vor fi colectate în anul N-1 pe baza proiectului de buget pentru anul N. În cazul în care cheltuielile estimate pentru supravegherea directă într-un anumit an sunt mai mari sau mai mici decât cele prevăzute în buget, taxele/cotizațiile percepute în anul următor ar trebui adaptate pentru a corecta această situație.

În ceea ce privește entitățile obligate care fac obiectul taxelor/cotizațiilor, proiectul de regulament de instituire a Autorității exclude entitățile obligate din sectorul nefinanciar și limitează taxele/cotizațiile la o selecție de entități din sectorul financiar, care urmează să fie stabilite printr-un act delegat al Comisiei.

Tabelul de mai jos sintetizează evoluția planificată a veniturilor din taxe/cotizații pentru Autoritate.